O‘zbekistonda 304 ta veb-sayt internet OAV sifatida ro‘yxatdan o‘tkazilgan

O‘zbekiston matbuot va axborot agentligi O‘zbekiston Respublikasida Ommaviy axborot vositalari faoliyati, rivojlanishi, erkinligi kafolatlari to‘g‘risida tahliliy ma’lumotni taqdim etdi.

Undagi ba’zi ma’lumotlarni quyida keltirib o‘tamiz.
Mamlakatdagi ommaviy axborot vositalarining soni bugungi kunda 1392 tani (2015-yil 1-yanvar holatiga) tashkil etadi. Bular 689 ta gazeta, 283 ta jurnal hamda 100 ta TV va radiolardir.
Bugun respublikada nodavlat OAV tez rivojlanmoqda. Telekanal, radiokanallardan tashqari veb-saytlar ham OAV sifatida ro‘yxatdan o‘tkazilmoqda. 2015-yil 1-yanvar holatiga ko‘ra 304 ta veb-sayt ro‘yxatdan o‘tkazildi. Tele- va radio kanallar hamda veb-saytlarning 79 foizi nodavlat ommaviy axborot vositasidir.
Hozirda mavjud nodavlat bosma OAV jami bosma OAVning 58,7 foizini tashkil etadi.
Agar 1990-yilda Respublikada 9 ta nashriyot faoliyat ko‘rsatgan bo‘lsa, bugun ularning umumiy soni 108 taga (2015-yil 1-yanvar holatiga) yetgan.
Yaratilayotgan keng imkoniyat sababli, so‘nggi yillarga kelib matbaa korxonalarining soni ham ortib bordi. 1990-yilda Respublikada 149 ta bosmaxona faoliyat ko‘rsatgan, bugun ularning soni 1819 tani (2015-yil 1-yanvar holatiga) tashkil etadi.